Ukraina, demokratik partiya nomzodi Hillari Klinton AQSh prezidentligiga saylangudek bo‘lsa, ushbu mamlakatdan jangovar qurol-aslahalar yordamini olishga umid qilishi mumkin, deb hisoblamoqda Ukraina ichki ishlar vaziri maslahatchisi Zoryan Shkiryak. Shkiryakning 112 telekanaliga bergan intervyusida aytishicha, Amerika saylovlari natijasiga "juda ko‘p narsa bog‘liq". Ukrain mulozimi aynan Klinton xonim prezident bo‘lishiga ishonadi. Uning fikricha, Hillari Rossiyaga nisbatan "jiddiy pozitsiya"ni egallaydi hamda Ukrainaning davlat manfaatlarini himoya qiladi. Shkiryakning ta’kidlashicha, Klinton allaqachon u prezident bo‘lsa, rasmiy Vashington Kiyevga o‘qotar qurollarni taqdim etishi mumkinligi haqida bayonot bergan.